
VIENOŠANĀS  Nr.27/2025/2-14.1
par piegādes  termiņa pagarinājumu 
pie līguma Nr. 99/2025/2.14  “Par medicīnas tehnoloģiju  iegādi  un piegādi”

Cēsīs
Datums skatāms laika zīmogā 

[bookmark: _Hlk194405685]            Sabiedrība ar ierobežotu atbildību “CĒSU KLĪNIKA”, reģistrācijas Nr. 44103057729, juridiskā adrese:  Slimnīcas ielā 9,  Cēsīs, Cēsu novads LV – 4101,  tās valdes priekšsēdētājas Ingas Ažiņas  personā, kura rīkojas  pamatojoties uz statūtiem un valdes reglamentu, kas saskaņots ar 2025. gada 24. aprīļa dalībnieku sapulces lēmumu (protokols nr.2), turpmāk līguma tekstā saukts- Pasūtītājs,  no vienas puses, un
SIA “TRADINTEK”, reģistrācijas Nr.40003308634,  juridiskā adrese: Citadeles iela 2, Rīga, LV-1010,  tās valdes locekļa Aleksandra Packeviča personā, kurš  rīkojas uz statūtu pamata - turpmāk līguma tekstā saukts – Piegādātājs,  no otras puses, (kopā sauktas “Puses”, katra atsevišķi — “Puse”), pamatojoties uz: 
-  starp Pusēm 2025. gada 7. jūlijā noslēgto līgumu Nr. 99/2025/2.14   “Par medicīnas tehnoloģiju  iegādi  un piegādi” (turpmāk – Līgums),  punktiem nr.: 8.6, 8.7, 8.7.1, 8.7.1.2.1, kas nosaka Līguma grozījumu veikšanas iespējamību, un kas  atbilsts  Publiskā iepirkuma likuma 61. panta trešās daļas 1. punktā  un trešajā punktā noteiktajam;
- Piegādātāja 2025. gada 21. augusta iesniegumu par Līguma izpildes termiņa pagarināšanu līguma 3.1. punktā noteiktajai Iepirkumu daļai nr.1, kā arī tam pievienoto pielikumu, kurā ražotājs norādījis paredzēto piegādes laiku – aptuveni sešas (6) nedēļas – un sniedzis pamatojumu neplānotai piegādes termiņa pagarināšanai, kas radusies ražošanas procesā radušos neplānotu apstākļu dēļ, kā rezultātā ražošana ir aizkavējusies  un piegāde tiek prognozēta līdz 2025. gada 18. septembrim;
- Piegādātāja 2025. gada 4. septembra iesniegto pamatoto papildinformāciju, kurā apliecināts, ka Iekārta  tika pasūtīta Līguma noslēgšanas dienā;
Puses, ņemot vērā iepriekš minēto, kā arī to, ka:
·  Pasūtītājs ir  izvērtējis un atzinis, ka Piegādātājs  ir iesniedzis objektīvi pamatotu informāciju par neparedzētiem apstākļiem, kurus, rīkojoties kā rūpīgam komersantam, nebija iespējams paredzēt pirms Līguma noslēgšanas. Līguma izpildes termiņa kavējums ir noticis no  Pasūtītāja un Piegādātāja gribas neatkarīgu apstākļu dēļ, ko ar atsevišķu apliecinājumu ir apstiprinājis ražotājs, Pasūtītājam nav pamata apšaubīt iesniegtās informācijas objektivitāti;
· Pasūtītājs ir konstatējis, ka Piegādātājs daļēji jau ir izpildījis Līgumu noteiktajā termiņā, proti — piegādājis iepirkuma daļu Nr. 3, kā noteikts Līguma 3.1. punktā. Šādos apstākļos vienpusēja līguma izbeigšana radītu tikai zaudējumus Pasūtītājam, jo pastāv pamatota iespēja, ka Piegādātājs spēs pabeigt līguma izpildi nepārsniedzot Pasūtītāja pieļaujamo līguma izpildes termiņu;
· Pasūtītājs ir konstatējis, ka termiņa pagarinājums neietekmē sākotnējo līgumcenu;
· Pasūtītājs ir izvērtējis, ka attiecīgajā iepirkumā uz iepirkuma daļu Nr. 1 Piegādātājs bija vienīgais pretendents. Iepirkuma nolikumā bija noteikts maksimālais preces piegādes termiņš līdz 12 nedēļām no līguma noslēgšanas dienas. Lai gan Piegādātājs piedāvāja 8 nedēļu piegādes termiņu, arī piedāvājums ar garāku (līdz 12 nedēļām) termiņu būtu atbildis nolikuma prasībām un nodrošinājis līguma slēgšanas tiesības, jo Piegādātājs bija vienīgais pretendents. Tādējādi secināms, ka pat ar sākotnēji garāku termiņu Piegādātājs būtu uzvarējis iepirkumā.

Ņemot vērā iepriekš minēto, Pasūtītājs atzīst, ka Līguma izpildes termiņa pagarinājums līdz 12 nedēļām no Līguma noslēgšanas dienas, tas ir līdz  2025. gada 28. augustam ir objektīvi pamatots un atbilst Publisko iepirkumu likuma 61. panta trešās daļas 1. un 3. punktam, kā arī Līguma 8.7.1.2.1. punktam, līdz ar to Pasūtītājam nav pamata piemērot līgumsodu, tāpēc Puses vienojas par šādiem Līguma grozījumiem (turpmāk – Vienošanās):
1. Izteikt Līguma 3.1. punktu šādā redakcijā:  
“Iekārtu piegāde, uzstādīšana Piegādātājam jāveic-
·  iepirkumu daļā Nr.1 -  Operāciju lampa 12 nedēļu laikā (tas ir  līdz 28.09.2025),  
           iepirkumu daļā  Nr.3-  Anestēzijas darba stacija ar pacientu novērošanas monitoru – 8 nedēļu laikā, no Līguma spēkā stāšanās brīža saskaņā ar Piegādātāja iesniegto tehnisko un finanšu piedāvājumu” 




2. Līguma noteikumi, kas nav grozīti ar šo Vienošanos, paliek spēkā esošajā redakcijā.
3. Vienošanās stājas spēkā ar parakstīšanas brīdi.
4. Ar parakstiem Puses apstiprina, ka vienojas turpmāk Vienošanos uzskatīt par Līguma neatņemamu sastāvdaļu.
5. Šī Vienošanās ir sagatavota elektroniskā formātā, satur laika zīmogu, un ir parakstīta ar drošu elektronisko parakstu. Pusēm ir pieejama visu Pušu parakstīta Vienošanās elektroniskā formātā.
6. Pie šīs Vienošanās tiek pievienoti šādi pielikumi, kas ir Vienošanās neatņemama sastāvdaļa
5.1. SIA “TRADINTEK” 2025. gada 21. augusta iesniegums  par Līguma izpildes termiņa pagarināšanu, ar tam pievienotu tulkotu ražotāja vēstuli, edoc formātā,  3.lp. 
5.2. SIA “TRADINTEK 2025. gada 4. septembrī iesniegts  ražotāja  07.07.2025 pasūtījuma apliecinājums,  jpg formātā,  1 lp. 


Pušu rekvizīti:

Valdes priekšsēdētāja I. Ažiņa 
/paraksts/ 
	SIA “TRADINTEK”

Norēķinu konts: LV02HABA0001408032885
tālr. 26315509

Valdes loceklis A. Packevičs
/paraksts/ 



*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU 


